hotchpotch/miracl-hf-unified huggingface dataset:
राष्‍ट्रीय कैंसर संस्‍थान
राष्‍ट्रीय कैंसर संस्‍थान की स्‍थापना का प्रस्‍ताव 26 दिसम्बर 2013 को स्वीकृत किया गया। ये संस्‍थान नई दिल्‍ली के पास हरियाणा में झज्‍जर जिले के बाढ़सा गांव में (एआईआईएमएस) के परिसर में खोला जायेगा और इस परियोजना के 45 महीनों में पूरी कर लिये जाने का अनुमान है।
संस्‍थान की स्‍थापना कैंसर अनुसंधान क्षेत्र में बड़ी उपलब्धि मानी जा रही है और इससे देश के उत्‍तरी क्षेत्र में कैंसर मरीजों के कारण अस्‍पतालों पर पड़ने वाला बोझ कम होगा। इस समय कैंसर भारत में सार्वजनिक स्‍वास्‍थ्‍य के लिए एक बड़ी चिंता बनकर उभर रहा है, जहां हर साल 11 लाख नये मरीज कैंसर से पीडि़त पाये जाते हैं। इनमें से 5.5 लाख हर साल मौत के मुंह में समा जाते हैं। भारत में कैंसर के इलाज की विश्‍व स्‍वास्‍थ्‍य संगठन मानक के अनुसार कमी है। इस मानक के अनुसार एक मिलियन (10 लाख) आबादी पीछे एक रेडियोथैरेपी मशीन होनी चाहिए। भारत में इस समय दस लाख आबादी पर 0.41 मशीनें उपलब्‍ध है। आशा है कि इस संस्‍थान की स्‍थापना से कैंसर इलाज की सुविधा बढ़ाने एक नया अभियान शुरू होगा।
राष्‍ट्रीय कैंसर संस्‍थान अमरीका के एनसीआई और जर्मनी के डीकेएफजेड की तर्ज पर चलाया जायेगा और यह कैंसर के क्षेत्र में अनुसंधान, निवारक और रोग मुक्‍त करने तथा मानव संसाधन विकास में एक महत्‍वपूर्ण संस्‍था होगी। इस संस्‍थान का उद्देश्‍य कई प्रकार के कैंसर पर अनुसंधान होगा जैसे तम्‍बाकू से पैदा होने वाले कैंसर, गर्भाशय की ग्रीवा पर होने वाले कैंसर, गाल ब्‍लैडर कैंसर और जिगर में होने वाले कैंसर पर अनुसंधान करना और उसमें तालमेल लाना। संस्‍थान का जोर इस बात होगा कि कैंसर को समझकर और विश्‍लेषण करके बीमारी के कारणों का पता लगाया जाये। इससे तजुर्बे को मरीजों के फायदे में बदला जा सकेगा और कैंसर के इलाज की सेवाओं में महत्‍वपूर्ण नीतियां बनाई जा सकेंगी, ताकि इस बीमारी के निदान और इलाज तथा मरीजों के रहन-सहन की गुणवत्‍ता में सुधार लाया जा सके।
इस पर रूपये 2035 करोड़ रूपये खर्च आयेगा।
प्रस्‍तावित संस्‍थान में कई प्रभाग होंगे। इनमें से एक होगा रोग प्रबधंन ग्रुप (डीएमजी)। ये ग्रुप विभिन्‍न मरीजों के विवरण और सुविधाओं का अध्‍ययन करेंगे। इस संस्‍थान में 710 बिस्‍तर होंगे तथा अन्‍य सुविधाओं में शल्‍य चिकित्‍सा, रेडिएशन आंकोलॉजी, मेडिकल आंकोलॉजी आदि। इस संस्‍थान में ऊतक (टिशू) रिपोजिटरी भी होगी जो भारत में पहली बार बनाई जा रही है।
भानुसिंह ठाकुरेर पदावली
भानुसिंह ठाकुरेर पदाबली (शाब्दिक अर्थ : 'भानुसिंह ठाकुर की पदावली') रबीन्द्रनाथ ठाकुर द्वारा रचित एक काव्यग्रन्थ है। यह ब्रजबुलि में है। रबीन्द्रनाथ अपनी किशोरावस्था में "भानुसिंह" के छद्मनाम से वैष्णव कवियों का अनुकरण करते हुए कुछ पद रचना किए थे। वर्ष १८८४ में वे कविताएँ 'भानुसिंह ठाकुरेर पदाबली' नाम से प्रकाशित हुईं। ये कविताएँ पहले विभिन्न समय पर 'भारती' नामक पत्रिका में प्रकाशित हुईं थीं। इन कविताओं के रचना का इतिहास बाद में रवीन्द्रनाथ ठाकुर ने 'जीबनस्मृति' ग्रन्थ के 'भानुसिंहेर कबिता' नामक अध्याय में वर्णित किया है।
इस काव्यग्रन्थ में निम्नलिखित गान हैं-
सैन्य व्यय के अनुसार देशों की सूची
इस लेख में प्रतिवर्ष (या किसी विशेष वर्ष में) सेना पर किए जाने वाले खर्च के अनुसार विभिन्न देशों की स्थिति बतायी गयी है। खर्च के ये आंकड़े अमेरिकी डॉलर में व्यक्त किये गये हैं। वर्तमान आंकड़ों के अनुसार सेना पर सर्वाधिक खर्च करने वाले छः देश हैं- यूएसए, भारत, चीन, रूस, फ्रांस, तथा यूके।
सीएनएन-आईबीएन इंडियन ऑफ़ द इयर
सीएनएन-आईबीएन इंडियन ऑफ़ द इयर सीएनएन आईबीएन द्वारा प्रतिवर्ष खेल, व्यापार, मनोरंजन, लोक सेवा एवं राजनीति के क्षेत्रों में योगदान करने वाले भारतीयों को दिया जाने वाला एक पुरस्कार है। इस पुरस्कार की स्थापना साल 2006 में की गयी थी।
वर्षवार विजेताओं की सूची निम्न है:
भारत के मानित विश्वविद्यालय
भारत में उच्च शिक्षा संस्थान निजी व सार्वजनिक दोनों क्षेत्रों में हैं। सार्वजनिक विश्वविद्यालयों को सरकार (केन्द्र सरकार तथा राज्य सरकारों द्वारा) द्वारा वित्तीय सहायता प्राप्त होती है जबकि निजी विश्वविद्यालय विभिन्न संस्थाओं या समितियों द्वारा संचालित होते हैं।
एगमार्क
केन्द्रीय कृषि व किसान कल्याण मंत्रालय ने कृषि उत्पादों के एगमार्क गुणवत्ता प्रमाणीकरण के लिए आवेदनों के प्रसंस्करण के लिए ऑनलाइन सॉफ्टवेर लांच किया है। इसे कृषि मंत्री राधामोहन सिंह द्वारा लांच किया गया।
एगमार्क (AGMARK) एक प्रमाणचिह्न है जो भारत में कृषि/खाद्य उत्पादों पदार्थों पर लगाया जाता है। जिन उत्पादों पर एगमार्क लगा हो, उनके बारे में आशा की जाती है कि वे उत्पाद कुछ निर्धारित मानकों पर खरे उतरते हैं। ये मानक भारत सरकार के विपणन तथा निरीक्षण निदेशालय द्वारा अनुमोदित होते हैं। एगमार्क का उपयोग कृषि उत्पाद अधिनियम १९३७ द्वारा लागू होता है जो १९८६ में संशोधित की गयी थी।
वर्तमान एगमार्क मानक में २०५ विभिन्न जिन्सों के गुणवत्ता के दिशानिर्देश दिए गये हैं जिनमें दालें, अन्न, आवश्यक खाद्य तेल, फल, सब्जियाँ तथा अर्ध-प्रसंस्कृत उत्पाद (जैसे वर्मीसेली) आदि हैं।
एगमार्क शुद्ध रूप से खाद्य पदार्थों से जुड़ा हुआ प्रमाण चिन्ह है जो खाद्य वस्तुओं की शुद्धता को सुनिश्चित करता है। विश्व व्यापार संगठन द्वारा तय किए गए मानकों को ध्यान में रखते हुए, भारत सरकार के खाद्य मंत्रालय द्वारा यह चिन्ह दिया जाता है। इस मार्क के मिल जाने से विक्रेता को अपने उत्पाद की शुद्धता को प्रमाणित करने के लिए मेहनत नहीं करनी पड़ती। क्रेता इस मार्क को देखकर ही उत्पाद की गुणवत्ता और शुद्धता पर विश्वास कर सकता है।
विपणन तथा निरीक्षण निदेशालय, कृषि उत्‍पाद (श्रेणीकरण तथा मार्किंग) अधिनियम, 1937 जिसे 1986 में संशोधित किया गया, के अंतर्गत कृषि तथा उससे संबंधित उत्‍पाद के प्रोत्‍साहन, मानकीकरण तथा श्रेणीकरण में लगा हुआ है। यह एगमार्क मानकों के नाम से सुविख्‍यात है। भारतीय खाद्य निगम, खाद्य मिलावट रोकथाम के मानकों के अनुसार गुणवत्ता आवश्‍वासन प्रदान करने तथा खाद्यान की गुणवत्ता हो कारगर ढंग से मोनिटर करने के लिए पूरे देश में परीक्षण प्रायोगशालाओं का इस्‍तेमाल करता है।
जो पार्टियां अपने जिंसों का श्रेणीकरण एगमार्क के अंतर्गत कराना चाहिती हैं उन्‍हें पहले प्राधिकरण पत्र प्राप्‍त करना होगा। इस प्रयोजन के लिए उनके पास जिंसों को प्रोसेस करने तथा गुणवत्ता एवं सुरक्षा कारकों के निर्धारण के लिए अनुमोदित प्रयोगशाला तक पहुंच बनाने के लिए पर्याप्‍त अवसंरचना होनी चाहिए। इच्‍छुक पार्टियों को विहित दस्‍तावेजों के साथ विहित प्रपत्र में निदेशालय के निकटतम कार्यालय को आवेदन करना पड़ता है। पार्टियों को अवसंरचना, प्रसंस्‍करण सुविधाओं, प्रयोगशाला के ब्‍यौरे तथा अधिप्रमाणन प्रमाणपत्र प्राप्‍त करने
वोल्गाग्राद स्टेशन बम विस्फोट २०१३
वोल्गोग्राद स्टेशन बम विस्फोट २०१३ दक्षिण रूस के वोल्गोग्राद ओब्लास्ट के वोल्गोग्राद नगर में २९ दिसम्बर २०१३ को हुआ आत्मघाती बम विस्फोट है। ये विस्फोट एक महिला आत्मघाती हमलावर द्वारा किया गया जिसमें कम से कम १५ लोग मारे गये एवं ५० घायल हो गये।
24 घंटे के भीतर ही एक ट्रॉली बस को निशाना बनाकर दूसरा धमाका भी किया गया, जिसमें कम से कम 14 लोग मारे गए जबकि 20 ज्यादा घायल हुए।
इन दो आतंकी हमलों में मारे गए लोगों की स्मृति में 30 दिसम्बर से 3 जनवरी तक शोक-दिवसों की घोषणा की गई है।
और पढ़ें:  वोल्गाग्राद में २१ अक्टूबर को एक महिला आत्मघाति विस्फोटक ने एक बस में विस्फोट किया था जिसमें छः लोग मारे गये थे। उस महिला को चरमपंथी समूहों की सदस्या माना जाता है अतः इसकी सम्भावना भी उन्हीं चरमपंथी गुटों से जुड़ा माना जाता है। धमाका रेलवे स्‍टेशन के प्रवेश द्वार पर हुआ, जहां एक महिला फिदायीन ने खुद को उड़ा लिया। रूस के सरकारी टीवी पर जारी फुटेज में दिखाया गया है कि इमारत के शीर्ष दो मंजिलों की खिड़कियों के कांच बिखरे पड़े हैं और मलबे एवं बर्फ के ढेर के बीच स्टेशन के मुख्य प्रवेश द्वार पर कई एंबुलेंस खड़ी हैं।
वोल्गोग्राद
वोल्गाग्राद () एक प्रमुख औद्योगिक नगर एवं दक्षिण रूस के वोल्गाग्राद ओब्लास्ट का प्रशासनिक केंद्र है। यह उत्तर से दक्षिण ८० किलोमीटर (५० मील) एवं वोल्गा नदी के पश्चिमी बैक में स्थित है।
ह्वॉट द फिश
ह्वॉट द फिश वायकॉम 18 मोशन पिक्चर्स द्वारा निर्मित, गुरमीत सिंह द्वारा निर्मित और डिम्पल कपाड़िया अभिनीत फ़िल्म है। यह फ़िल्म 13 दिसम्बर 2013 को जारी की गई।
माइकल शूमाकर
माइकल शूमाकर (जन्म 3 जनवरी 1969) जर्मनी के पूर्व रेसिंग ड्राइवर हैं। शूमाकर सात बार के फ़ॉर्मूला-वन वर्ल्ड चैम्पियन हैं और व्यापक रूप से सर्वकालिक फ़ॉर्मूला वन के महान चालक के रूप में जाने जाते हैं।
दिसम्बर २०१३ में स्कीईंग दुर्घटना में वे बुरी तरह घायल हुए व कोमा में चले गए। उसके बाद इलाज के दौरान कोमा से बाहर आने में उन्हें कई माह का समय लगा था।
सौर वेधशाला
सौर वेधशाला एक प्रकार की वेधशाला है जिसमें सूर्य के प्रकाश का उपयोग अन्य तरह की ऊर्जा निर्मित करने के लिए किया जाता है। विश्व की सबसे प्राचीन ज्ञात सौर वेधशाला जर्मनी में है जो लगभग 5000 ईसा पूर्व की है।
ओबेरॉय ट्रिडेंट
ओबेरॉय और ट्रिडेंट पांच सितारा विलासिता प्रदान करने वाले होटल ब्राण्डों में से काफी नामी गिरामी ब्रांड हैं। ये ब्रांड कभी कभी ओबेरॉय होटल्स एवं रिसॉर्ट्स के अधिकार क्षेत्र में आते हैं। इनके मिले जुले सहभागी रूप को, जबकि ये किसी काम्प्लेक्स में एक साथ ही स्थित होते हैं, ओबेरॉय ट्रिडेंट कहा जाता है। यह भारत के कई शहरों तथा विश्व के कई स्थानों में ओबेरॉय होटल्स एवं रिसॉर्ट्स की क्षत्र छाया में अपनी बहुमूल्य सेवाएँ प्रदान करते हैं।
इन होटलों को पहले ओबेरॉय टावर्स या ओबेरॉय शेरटन के नाम से जाना जाता था पर बाद में हिल्टन होटल्स कारपोरेशन तथा ओबेरॉय होटल्स एवं रिसॉर्ट्स के बीच चलीं व्यापारिक नीतियों के चलते इन्हें हिल्टन टावर्स नाम दे दिया गया। यह नाम २००४ से अनवरत २००८ तक चलता रहा। बाद में कुछ फेर बदल हुआ तथा अप्रैल २००८ में इसका नाम हिल्टन टावर्स से बदल के फिर से ट्रिडेंट टावर्स कर दिया गया।
ओबेरॉय परिवार अपनी पैत्रक परंपरा से इस का स्वामित्व करते आ रहे हैं। ३२.११ % बढ़त के साथ पी आर एस महोदय ई आई एच लिमिटेड के मुख्य शेयर धारक हैं।
इन होटलों की सबसे खास बात बहुत ही अच्छे प्रकार से प्रशिक्षित एवं उत्साही स्टाफ का होंना है जो कि असाधारण रूप से ध्यानपूर्वक सेवाएँ प्रदान करते हैं। इस समूह के विलासिता होटल श्रेणियों नें अपनी खास सेवाओं के चलते विश्व के विलासी होटलों की सूची में अपने लिए विशिष्ट स्थान बना लिया है।
२६ नवम्बर २००८ को एक साजिश के तहत हुए आतंकी हमलों में इन होटलों पर भी हमला हुआ जिसका व्यापक असर रहा। आतंकियों नें बड़ी ही निर्दयता से कुल ३२ स्टाफ एवं अतिथियों का क़त्ल कर दिया। इस दौरान होटल ३ दिनों तक आतंकियों की गतिविधियों से ग्रस्त रहा।
ओबेरॉय होटल्स एंड रिसॉर्ट्स तथा ट्रिडेंट होटल्स के अंतर्गत निम्न लिखित स्थानों पर निम्नलिखित नामों से होटल सेवाएँ प्रदान की जाती हैं -
बंगलादेश के सैनिक विद्रोह
१९७१ में पाकिस्तान से स्वाधीन होने से लेकर अब तक बंगलादेश में अनेक बार सैनिक विद्रोह हो चुका है।जियाउर्रहमान के पाँच वर्ष के काल में 21 सैनिक विद्रोह हुए और अन्त में 1981 के विद्रोह में उनकी हत्या कर दी गयी।
ऊष्मा धारिता
किसी पदार्थ के द्रव्यमान का ताप एक डिग्री सेल्सियस बढ़ाने के लिए आवश्यक ऊष्मा की मात्रा को उस पदार्थ की ऊष्मा धारिता (Heat capacity) कहते हैं। इस भौतिक राशि का एस आई मात्रक जूल प्रति केल्विन (J/K) है। ऊष्मा धारिता की विमा [MLTΘ] है।
सूत्र के रूप में, जहाँ, C पदार्थ की ऊष्मा-धारिता है।
किसी १ ग्राम वस्तु में १° सेल्सियस ताप-परिवर्तन करनेवाली उष्मा को उसकी विशिष्ट उष्मा (स्पेसिफ़िक हीट) कहते हैं। किसी वस्तु की विशिष्ट उष्मा S हो तो उसके m ग्राम का ताप t डिग्री सेल्सियस बढ़ाने में m S t कलरियाँ व्यय होती हैं।
किसी वस्तु की विशिष्ट उष्मा ज्ञात करने के लिए सर्वप्रथम उसको ऊँचे ताप तक गरम करते हैं और फिर उसको एक आंशिक रूप से पानी भरे बरतन (कलरीमापी) में डाल देते हैं। वस्तु के ठंडी होने में जितनी कलरियाँ मिलीं उनको कलरीमापी और पानी द्वारा प्राप्त कलरियों के बराबर रखकर विशिष्ट उष्मा की गणना कर लेते हैं।
विशिष्ट उष्मा निकालने की एक अन्य विधि यह भी है कि पदार्थ के ऊपर इतनी भाप को प्रवाहित करें कि उसका ताप बढ़कर भाप के ताप के बराबर हो जाए। यदि इस विधि में m ग्राम भाप संघनित (कनडेन्स) होती है तो उसके पानी बनने में m L कलरी प्राप्त होती हैं (L = गुप्त ताप)। इसको पदार्थ द्वारा शोषित उष्मा के बराबर रखकर विशिष्ट उष्मा की गणना कर लेते हैं।
तापवृद्धि के समय बाह्य स्थिति के अनुसार पदार्थों की विशिष्ट उष्मा के अनेक मान होते हैं। एक तो स्थिर आयतनवाली विशिष्ट उष्मा होती है जो उसकी आंतरिक ऊर्जा से संबंधित रहती है। मापन क्रिया के समय आयतन में परिवर्तन होने के कारण आयतनवृद्धि के लिए कार्य करना पड़ता है और तापवृद्धि के साथ साथ कुछ उष्मा की इस काम के लिए भी आवश्यकता होती है। काम की मात्रा दाब के आश्रित है और यदि यह दाब स्थिर न हो तो यह मात्रा भी परिवर्तित होगी। इसीलिए स्थितियों में भेद होने के कारण विशिष्ट उष्मा के अनेक मान होते हैं, किन्तु सुविधा के लिए केवल दो पर ही विचार किया जाता है। एक का सम्बन्ध स्थिर आयतन और दूसरे का स्थिर दाब से है और इनको क्रमानुसार Cv और Cp लिखा जाता है। ठोसों और द्रवों में तापीय प्रसरण अपेक्षाकृत कम होता है, अत: विशिष्ट उष्मा के अनेक मान लगभग बराबर होते हैं किन्तु गैसों में इनमें बहुत अन्तर होता है। बहुपरमाण्वीय अणुओं में विशिष्ट उष्मा को अणुभार से गुणा करने पर उनकी आणव उष्मा (मॉलिक्युलर हीट) और एक परमाणुक अणुओं में विशिष्ट उष्मा को परमाणुभर से गुणा करने पर उनकी पारमाण्वीय उष्मा (ऐटॉमिक हीट) प्राप्त होती है। इस संबंध में आदर्श गैसों में यह सूत्र लागू होता है:
यहाँ पर R पूर्ववर्णित गैस नियतांक है।
बेसिक कुदुखोव
बेसिक सेरोडिनोविच कुदुखोव (; जॉर्जिया के स्खिलन में 15 अगस्त 1986 – 29 दिसम्बर 2013) रूसी पहलवान थे। वो फ्रीस्टाइल में चार बार विश्व विजेता बने और दो बार ओलिंपिक में पदक जीता। कुदुखोव ने रूस के लिए 60 किलोग्राम वर्ग में चार विश्व खिताब के अलावा 2008 के पेइचिंग ओलिंपिक में ब्रॉन्ज और 2012 के लंदन ओलिंपिक में सिल्वर मेडल जीता था। इसके अलावा कुदुखोव ने एक बार यूरोपियन खिताब भी जीता था। कुदुखोव का 29 दिसम्बर 2013 को एक सड़क दुर्घटना में निधन हो गया। वो अर्मावीर के करीब फेडरल हाइवे पर कुदुखोव ब्वादिकावकाद से क्रांसनोदार जा रहे थे, तभी रास्ते में उनकी कार एक ट्रक से टकरा गई।
हिन्दू विवाह अधिनियम
हिन्दू विवाह अधिनियम भारत की संसद द्वारा सन् १९५५ में पारित एक कानून है। इसी कालावधि में तीन अन्य महत्वपूर्ण कानून पारित हुए : हिन्दू उत्तराधिका अधिनियम (1955), हिन्दू अल्पसंख्यक तथा अभिभावक अधिनियम (1956) और हिन्दू एडॉप्शन और भरणपोषण अधिनियम (1956). ये सभी नियम हिन्दुओं के वैधिक परम्पराओं को आधुनिक बनाने के ध्येय से लागू किए गये थे।
स्मृतिकाल से ही हिंदुओं में विवाह को एक पवित्र संस्कार माना गया है और हिंदू विवाह अधिनियम १९५५ में भी इसको इसी रूप में बनाए रखने की चेष्टा की गई है। किंतु विवाह, जो पहले एक पवित्र एवं अटूट बंधन था, अधिनियम के अंतर्गत, ऐसा नहीं रह गया है। कुछ विधिविचारकों की दृष्टि में यह विचारधारा अब शिथिल पड़ गई है। अब यह जन्म जन्मांतर का संबंध अथवा बंधन नहीं वरन् विशेष परिस्थितियों के उत्पन्न होने पर, (अधिनियम के अंतर्गत) वैवाहिक संबंध विघटित किया जा सकता है।
अधिनियम की धारा १० के अनुसार न्यायिक पृथक्करण निम्न आधारों पर न्यायालय से प्राप्त हो सकता है :
त्याग २ वर्ष, निर्दयता (शारीरिक एवं मानसिक), कुष्ट रोग (१ वर्ष), रतिजरोग (३ वर्ष), विकृतिमन (२ वर्ष) तथा परपुरुष अथवा पर-स्त्री-गमन (एक बार में भी) अधिनियम की धारा १३ के अनुसार - संसर्ग, धर्मपरिवर्तन, पागलपन (३ वर्ष), कुष्ट रोग (३ वर्ष), रतिज रोग (३ वर्ष), संन्यास, मृत्यु निष्कर्ष (७ वर्ष), पर नैयायिक पृथक्करण की डिक्री पास होने के दो वर्ष बाद तथा दांपत्याधिकार प्रदान करनेवाली डिक्री पास होने के दो साल बाद 'संबंधविच्छेद' प्राप्त हो सकता है।
स्त्रियों को निम्न आधारों पर भी संबंधविच्छेद प्राप्त हो सकता है; यथा-द्विविवाह, बलात्कार, पुंमैथुन तथा पशुमैथुन। धारा ११ एवं १२ के अंतर्गत न्यायालय 'विवाहशून्यता' की घोषणा कर सकता है। विवाह प्रवृत्तिहीन घोषित किया जा सकता है, यदि दूसरा विवाह सपिंड और निषिद्ध गोत्र में किया गया हो (धारा ११)।
नपुंसकता, पागलपन, मानसिक दुर्बलता, छल एवं कपट से अनुमति प्राप्त करने पर या पत्नी के अन्य पुरुष से (जो उसका पति नहीं है) गर्भवती होने पर विवाह विवर्ज्य घोषित हो सकता है। (धारा १२)।
अधिनियम द्वारा अब हिंदू विवाह प्रणाली में निम्नांकित परिवर्तन किए गए हैं :विधिवेत्ताओं का यह विचार है कि हिंदू विवाह के सिद्धांत एवं प्रथा में परिवर्तन करने की जो आवश्यकता उपस्थित हुई थी उसका कारण संभवत: यह है कि हिंदू समाज अब पाश्चात्य सभ्यता एवं संस्कृति से अधिक प्रभावित हुआ है।
संघनित द्रव्य भौतिकी
संघनित द्रव्य भौतिकी (Condensed matter physics) भौतिकी की वह शाखा है जो द्रव्य की संघनित प्रावस्थाओं (condensed phases) के भौतिक गुणों का अध्ययन करती है।
जम्हूरियत् अनिती
जुम्हूरियत् अनिती या गणतंत्रता स्मारक, (; उच्चारण:"जुम्हूरियेत् अनिती" या "जुम्हूरियत आनिती") तुर्की गणराज्य के निर्माता कमाल पाशा के द्वारा बनबाया गया एक स्मारक है। यह स्मारक इस्ताम्बुल के तकसीम स्क्वायर पर स्थित है। यह ऐतिहासिक स्मारक उन बहादुर सेनानियों की जीवन्त स्मृति को अक्षुण्ण रखने के लिये बनबाया गया था जिन्होंने तुर्की में जनतान्त्रिक गणराज्य स्थापित करने में योगदान दिया था। इस खूबसूरत स्मारक में रंगीन संगमरमर के ढाँचे पर कांस्य की मूर्तियाँ स्थापित की गयी हैं। इतिहासकारों के अनुसार कमाल पाशा के नेतृत्व में तुर्की गणराज्य सन् १९२३ में स्थापित हुआ था। आम जनता से आर्थिक सहयोग लेकर लगभग ढाई साल में बनकर तैयार हुए इस स्मारक को आम जनता के दर्शनार्थ ९ अगस्त १९२८ को सार्वजनिक रूप से खोल दिया गया।  तुर्कीयाई गणराज्य की गणतंत्रता की शान में बने इस स्मारक को तुर्कीयाई भाषा में जुम्हूरियेत अनिती("Cumhuriyet Anıtı") कहा जाता है। तुर्कियाई में जुम्हूरियेत(Cumhuriyet) का अर्थ होता है गणतंत्रता या गणयाज्य, यह अरबी भाषा से निर्यित शब्द है,(बेहतर जानकारी के लिये, यह भी जाना जा सकता है की उर्दू शब्द व हिन्दी विदेशज शब्द "जम्हूरियत" का मतलब भी यही होता है, ये सारे समस्त्त्रोतीय शब्द हैं) एवं अनिती(Anıtı) का मतलब होता है स्मृती या स्मारक। यहां यह जानना ज़रूरी है की तुर्कीयाई शब्द ""Cumhuriyet"", जिसे आम तौर पर अंग्रेज़ी] में ""क़ुम्हूरियेट"" कह कर उच्चारित किया जाएगा, का तुर्कीयाई उच्चारण ""जुम्हूरियेत"" या ""जुम्हूरियत"" होता है। हालांकी तुर्कीयाई को अंग्रेज़ी एवं आन्य पश्चिमी युरोपीय भाषाओं की तरह ही रोमन लिपि में ही लिखी जाती है, परंतू अक्षरों का उच्चारण यहां कई जगहों पर अंग्रेज़ी से अलग होती है। अतः इसे जम्हूरियत अनिती कहा जाता है, अर्थात:"गणतंत्रता स्मारक"
कमाल अतातुर्क, जिसे इतिहास में मुस्तफा कमाल पाशा के नाम से भी जाना जाता है, के आदेश से तुर्की के इस्ताम्बुल शहर में तकसीम स्क्वायर नामक स्थान पर इसका निर्माण शुरू किया गया था। आम जनता के सामूहिक आर्थिक सहयोग से लगभग ढाई साल में बनकर तैयार हुए इस स्मारक का उद्घाटन ८ अगस्त १९२८ को डॉ॰ हक्की सिनासी पाशा ने किया था। इसका डिजाइन इटली के विख्यात मूर्तिकार पीट्रो कैनोनिका ने तैयार किया था।
११ मीटर (३६ फुट) ऊँचे इस राष्ट्रीय स्मारक में तुर्की गणराज्य के संस्थापक कमाल पाशा सहित उन सभी सेनानायकों की आदमकद कांस्य मूर्तियाँ लगायी गयी हैं जिन्होंने तुर्की को एक वास्तविक लोकतन्त्र प्रदान किया। तुर्की के राष्ट्रपिता मुस्तफा कमाल पाशा सहित उनके सहायक इस्मत इनोनू एवं फेव्ज़ी कैकमाक की कांस्य मूर्तियाँ भी इस स्मारक में स्थापित हैं। उनके सभी सहयोगियों को उसी वेशभूषा में दर्शाया गया है जिस वेश में वे लोग अपने निजी जीवन में रहा करते थे। ऐसा इसलिये किया गया जिससे स्मारक को देखकर तुर्की के निवासी उनसे प्रेरणा ले सकें। स्मारक में उन सभी राजनेताओं व सेनानायकों की मूर्तियों को देखकर किसी भी पर्यटक के मन में तुर्की का इतिहास जानने की इच्छा स्वाभाविक रूप से जागृत हो उठती है। रात्रि के समय भारी संख्या में लोग इसे देखने जाते हैं। स्मारक चारो ओर से दर्शनीय है। तुर्की का यह राष्ट्रीय स्मारक ही वह जगह है जहाँ राष्ट्रीय अवकाश के दिन सभी सरकारी आयोजन सम्पन्न होते हैं।
छत्तीसगढ़ एक्सप्रेस
छत्तीसगढ़ एक्सप्रेस बहुत ही सुप्रसिद्ध एक्सप्रेस है जो की बिलासपुर और अमृतसर को जोड़ती है। इसे छतीसगढ़ एक्सप्रेस के नाम से इसलिए जाना जाता है क्यूंकि यह ट्रेन इस स्थान का प्रतिनिधित्व करती है। इसकी शुरुआत सबसे पहले १९७७ में भोपाल – बिलासपुर छत्तीसगढ़ आँचल एक्सप्रेस के रूप में हुई थी तथा यह बिलासपुर एवं हबीबगंज के बीच चला करती थी।
यह पहली ऐसी ट्रेन थी जो आंशिक ग्रामीण क्षेत्र हबीबगंज के स्टेशन से चली थी। १९८० में इस ट्रेन का परिपथ बढ़ा कर भोपाल के मुख्य स्टेशन तक कर दिया गया। बाद में १९८७ में इसे बढ़ा के हज़रत निजामुद्दीन तक कर दिया गया तथा दूसरी तरफ दिल्ली के नयी दिल्ली स्टेशन तक कर दिया गया। इसके परिपथ में अंतिम बढ़ोत्तरी सन १९९० में हुई जब इसे बढा कर अमृतसर तक कर दिया गया।
यह ट्रेन छत्तीसगढ़, महाराष्ट्र, मध्य प्रदेश, उत्तर प्रदेश, दिल्ली, हरियाना और पंजाब से होकर चलती है। ८१ स्टोपेजों तथा २५१ अन्तस्थ स्टेशन आदि से होकर जाने वाली यह ट्रेन, अपने सफ़र के दौरान २०११ किलो मीटर की दूरी तय करती है। यह ट्रेन जब बिलासपुर से चलती है तो इसे १८२३७ कहा जाता है वहीँ जब यह अमृतसर से चलती है तो इसे १८२३८ कहा जाता है।
स्टेशन –
अपने दैनिक क्रम में यह ट्रेन निम्नलिखित स्टेशन्स से गुजरती है – यह एक एक्सप्रेस ट्रेन है जो की अपनी सेवा दैनिक रूप से प्रदान करती है। इस ट्रेन में कुल २४ कोच होते हैं जिनका विवरण निम्वत है –
एस एल आर, जी १, जी २, एच ए १, ए १, बी १, बी २, बी ३, एस १२, एस ११, पी सी, एस १०, एस ९, एस ८, एस ७, एस ६, एस ५, एस ४, एस ३, एस २, एस १, जी ३, जी ४, एस एल आर, एस पी।
इसे बिलासपुर से नागपुर तक इटारसी शेड का वैप ४ तथा नागपुर से हज़रत निजामुद्दीन तक वैप ७ मिलता है एवं अंत में हजरत निजामुद्दीन से अमृतसर तक डब्ल्यू डी पी ४ बी मिलता है।
स्पेक्ट्रमी सूर्यदर्शी
स्पेक्ट्रमी सूर्यदर्शी या एकवर्ण सूर्यदर्शक (स्पेक्ट्रोहेलियोस्कोप) एक प्रकार का सौर दूरदर्शी है जो किसी चुने हुए तरंगदैर्घ्य में सूर्य को देखने के लिए उपयोग किया जाता है। इसका विकास १९२४ में जॉर्ज एलरी ने किया था।
स्पेक्ट्रम सूर्यचित्री में जिस सिद्धांत का उपयोग हुआ है उसी के आधार पर हेल ने १९२४ में दृष्टि द्वारा निरीक्षण के लिए एकवर्ण सूर्यदर्शक यंत्र बनाया।
इस यंत्र में सूर्य का प्रकाश एक स्थिरदर्शी (सीलोस्टैट) के द्वारा क्षैतिज दिशा में परावर्तित होकर एक ताल पर गिरता है जो सूर्य का प्रतिबिंब एक छिद्र पर बनाता है। इस छिद्र से होकर बाहर जानेवाला प्रकाश एक अवतल दर्पण पर गिरता है जो उसे एक समांतर प्रकाश-किरण-समूह के रूप में लगभग क्षैतिज दिशा में एक समतल व्यांभग झरझरी (डफ्रैिक्शन ग्रेटिंग) की ओर परावर्तित करता है। यह झरझरी परावर्तनवाली होती हैं और छिद्र के ठीक नीचे लगी रहती है। व्याभंजित (डिफ्रैक्टेड) किरण दूसरे अवतल दर्पण पर पड़ती है, जो पहले दर्पण के नीचे लगा रहता है और इसके कारण किरणें दूसरे छिद्र के धरातल में, जो पहले छिद्र के नीचे होता है, संगमित (फ़ोकस) हो जाती हैं। दोनों छिद्र एक ही पटरी पर आरोपित रहते हैं और एक मोटर द्वारा क्षैतिज समतल में वेग से दोलन करते हैं। घुमाए जानेवाले छिद्रों के स्थान में दो आयताकार त्रिपार्श्वा का भी प्रयोग किया जा सकता है, जो स्थिर छिद्रों के सामने लगे रहते हैं और एक ही अक्ष पर आरोपित रहते हैं, जिसे मोटर द्वारा घुमाया जाता है। पहले त्रिपार्श्व के घूमने से पहले छिद्र पर सौर प्रतिबिंब के विविध भाग पड़ते हैं और फिर परिणामस्वरूप वर्णविभंजन के पश्चात् दूसरे छिद्र पर पड़ते हैं। इस दूसरे त्रिपार्श्व के घूमने के कारण एकवर्णीय प्रकाश में बड़ा सौर प्रतिबिंब दिखाई पड़ता है जो अक्षुताल द्वारा देखा और जाँचा जा सकता है। टिमटिमाहट को दूर करने के लिए त्रिपार्श्वा को बड़े वेग से घुमाते हैं। दृष्टिस्थिरता के कारण निरीक्षक को सूर्य का एक समूचा भाग एकवर्णीय प्रकाश में दिखलाई पड़ता है। इस यंत्र से सौर वायुमंडल की कोमल रचना दृश्य हो जाती है और इस प्रकार यह यंत्र नित्य परिवर्तित होती रहनेवाली सौर घटनाओं के अध्ययन में बड़ा उपयोगी सिद्ध हुआ है।
ऊपर जो कुछ वर्णन किया गया है उससे पता चलता है कि एकवर्णसूर्यचित्रक और एकवर्ण सूर्यदर्शक वास्तव में एकवर्णी हैं, क्योंकि वे वर्णक्रम से एक विकिरण को अलग कर लेते हैं। वर्तमान समय में भिन्न भिन्न प्रकार के ऐसे वर्णावरोधक बनाकर भी यह प्रश्न सुलझाया गया है जो वर्णक्रम से बहुत ही सूक्ष्म पट्ट (बैंड) बाहर आने देते हैं। पट्ट की सूक्ष्मता ०.५ ऐंगस्ट्रम तक हो सकती है। इस प्रकार के वर्णविरोधकों का निर्माण व्यतिकरण (इंटरफ़ियरेंस) और ध्रवण (पोलैराइज़ेशन) के भौतिक सिद्धांतों पर आधृत है। जब सूर्य के लिए इन वर्णाविरोधकों का प्रयोग किया जाता है तो ज्योतिविद् सूर्य के समूचे भाग या अंश का फोटो एकवर्णीय प्रकाश में ले सकते हैं। समूचा फोटोग्राफ़ एक सेकेंड के अल्प खंड में ही उतारा जा सकता है।
समयशास्त्र
समयशास्त्र (Timelogy) वह शास्त्र है जो समय के ज्ञान को अवबोध करता है जिसके ज्ञान से व्यक्ति कभी दुखी नहीं होगा न तो दुसरो पर क्रोध करेगा अपने व दुसरो का भविष्य जानने में सक्षम होगा तथा मृत्यु पर सरलता से विजय प्राप्त करेगा।
बूबली जॉर्ज वर्घीज़
बूबली जॉर्ज वर्घीज़ (जन्म २१ जून १९२७), जिन्हें प्रायः बी जी वर्घीज़ नाम से जाना जाता है, एक वरिष्ठ भारतीय पत्रकार हैं, एवं भारत के कुछ प्रमुख समाचार पत्रों जैसे हिन्दुस्तान टाइम्स (1969–75) एवं इण्डियन एक्स्प्रेस (1982–86) के सम्पादक रहे हैं। इन्हें १९७५ में पत्रकारिता के क्षेत्र में अभिन्न योगदान हेतु रेमन मैगसेसे पुरस्कार से सम्मानित किया गया था। वर्ष १९८६ से ये एक सामाजिक विज्ञान संबंधी विचारशाला सेंटर फ़ॉर पॉलिसी रिसर्च, नई दिल्ली से भी जुड़े रहे हैं।
वर्घीज़ ने अपनी आरंभिक शिक्षा दून स्कूल, देहरादून से ली थी। उसके उपरांत दिल्ली के सेंट स्टीफ़न्स कॉलिज से अर्थ-शास्त्र में स्नातक एवं ट्रिनिटी कॉलिज, कैम्ब्रिज से स्नातकोत्तर डिगरी. प्राप्त की है। अपने दून स्कूल प्रवास के दौरान इन्होंने द दून स्कूल वीकली पत्रिका का भी संपादन किया था।
लोकप्रिय जालस्थलों में प्रयुक्त भाषाएँ
लोकप्रिय जालस्थलों के बारे में एक बात सर्वनिष्ट है कि वे सभी गतिक (डायनेमिक) हैं। उन जालस्थलों के तीन प्रमुख अवयव हैं-
*data on programming languages are based on:
भट्ट कल्लट
भट्ट कल्लट शैव दर्शन के प्रमुख चिन्तक थे। वह वसुगुप्त के बाद आये। मान्यता यह है कि यह स्पन्द कारिका के रचयिता थे।
सुनील गावस्कर के अन्तरराष्ट्रीय क्रिकेट शतकों की सूची
सुनील गावस्कर भारत के पूर्व अंतरराष्ट्रीय क्रिकेट खिलाड़ी और कप्तान हैं। उन्होंने अपने १६ वर्ष के खेल-जीवन में अन्तरराष्ट्रीय स्तर पर ३५ शतक (१०० या उससे अधिक रन) बनाये। क्रिकेट इतिहास के महानतम सलामी बल्लेबाजों में से एक के रूप में पहचाने जाने वाले गावस्कर ने १२५ टेस्ट मैचों में १०,१२२ रन बनाये। वो टेस्ट क्रिकेट में १०,००० रन बनाने वाले प्रथम बल्लेबाज हैं और यह कीर्तिमान तब तक उनके नाम रहा जब तक एलन बौर्डर ने इससे अधिक रन नहीं बनाये। गावस्कर का ३४ शतक लगाने का कीर्तिमान लगभग २ दशक तक उनके नाम ही रहा। दिसम्बर २००५ में सचिन तेंदुलकर ने अधिक शतक बनाकर यह कीर्तिमान अपने नाम किया। उन्हें वर्ष १९७१ के "इंडियन क्रिकेट" क्रिकेटर ऑफ़ द इयर सम्मान दिया और वर्ष १९८० में विस्डन क्रिकेटर ऑफ़ द इयर के लिए चुने गये खिलाड़ियों में से एक थे। फरवरी २०१२ में अंतरराष्ट्रीय क्रिकेट परिषद (आईसीसी) ने उन्हें "आईसीसी क्रिकेट हॉल ऑफ़ फेम" के लिए चुना। सन् २०१३ के अन्त तक टेस्ट क्रिकेट में भारतीय खिलाड़ियों में सचिन तेंदुलकर और राहुल द्रविड़ के बाद वो सबसे अधिक रन बनाने वाले खिलाड़ी हैं।
उन्होंने मार्च १९७१ में वेस्टइंडीज़ के विरुद्ध टेस्ट क्रिकेट में पदार्पण किया। गावस्कर ने अपना प्रथम शतक उसी शृंखला के तीसरे मैच में बनाया। क्वींस पार्क ओवल में अन्तिम मैच में उन्होंने दोनों पारियों में १२४ और २२० रन बनाते हुए शतक लगाये। ऐसा असाधारण कार्य करने वाले वो द्वितीय भारतीय खिलाड़ी बने। दिसम्बर १९७८ में वेस्टइंडीज़ के खिलाफ मैच की पारियों में १०७ और नाबाद १८२ रन बनाकर वो टेस्ट क्रिकेट की दोनो पारियों में तीन बार शतक बनाने वाले प्रथम खिलाड़ी बने। गावस्कर की टेस्ट क्रिकेट में उच्चतम रन संख्या नाबाद २३६ है, यह उच्चतम मान उन्होंने १९८३ में चेन्नई में प्राप्त किया। यह उस समय का एक भारतीय कीर्तिमान था। उन्होंने एक टेस्ट मैच पारी में १५० या उससे अधिक रन १२ अवसरों पर बनाये। गावस्कर वेस्टइंडीज़ और ऑस्ट्रेलिया के खिलाफ सबसे सफल रहे जिनके विरुद्ध क्रमशः १३ और ८ शतक लगाये।
गावस्कर ने १९७४ में अपना एकदिवसीय अंतर्राष्ट्रीय पदार्पण इंग्लैण्ड के विरुद्ध हेडिंग्ले स्टेडियम में किया। टेस्ट के विपरीत उनका एकदिवसीय जीवन कम शानदार रनों वाला रहा जिसमें उन्होंने ३५.१३ के औसत के साथ ३,०९२ रन बनाये। गावस्कर का एकमात्र एकदिवसीय शतक १९८७ के विश्वकप में न्यूज़ीलैंड के विरुद्ध है; यह उनका एकदिवसीय से सन्यास के अन्तिम से पहला मैच था। इस मैच में उन्होंने ८८ गेंदों पर १०३ रन बनाये; उनके इस प्रदर्शन ने मैच में भारत की जीत सुनिश्चित की, जिससे उन्हें मैन ऑफ द मैच का पुरस्कार मिला।
कोरी एंडरसन
कोरी जेम्स एण्डरसन (Corey James Anderson; जन्म १३ दिसम्बर १९९०) न्यूज़ीलैंड के एक क्रिकेट खिलाड़ी हैं। वो क्राइस्टचर्च से हैं और उत्तर जिला क्रिकेट टीम की और से खेलते हैं। उन्होंने १६ जून २०१३ को अन्तरराष्ट्रीय एकदिवसीय क्रिकेट में इंग्लैण्ड के विरुद्ध पदार्पण करते हुए न्यूज़ीलैण्ड के लिए एक दिवसीय अंतर्राष्ट्रीय कैप प्राप्त की। उन्होंने १ जनवरी २०१४ को वेस्टइंडीज के ख़िलाफ़ क्वींसटाउन में खेलते हुए १७ वर्ष पुराने सबसे तेज शतक पूर्ण करने के शाहिद अफ़रीदी के कीर्तिमान को पछाड़ते हुए अपने नाम किया। उन्होंने मात्र 36 गेंदों में शतक पूर्ण किया।
स्नो (पामुक उपन्यास)
स्नो () तुर्की उपन्यासकार ओरहान पामुक द्वारा रचित उपन्यास है। इसकी रचना उन्होंने वर्ष २००२ में की और इसका हिन्दी अनुवाद वर्ष २०१२ में प्रकाशित हुआ। इसका हिन्दी संस्करण पेंगुइन बुक्स इण्डिया ने प्रकाशित किया।
अवन्तिपोरा
अवंतीपोरा (Awantipora) भारत के जम्मू और कश्मीर राज्य के पुलवामा ज़िले में स्थित एक नगरपंचायत है। यह ज़िले में तहसील का दर्जा रखता है।
अवन्तिपोरा राष्ट्रीय राजमार्ग 44 (पुराना नाम राष्ट्रीय राजमार्ग 1ए) अनन्तनाग और श्रीनगर के मध्य में पड़ता है। अवन्तिपोरा का नाम राजा अवन्ति वर्मन के नाम पर पड़ा जिन्होंने यहाँ पर अवंती स्वामी मंदिर सहित कई एतेहासिक हिन्दू मन्दिर बनवाये। राजा ललितादित्य द्वारा बनवाए गये मन्दिरों के भी यहाँ अवशेष मिलते हैं। यह सभी मन्दिर भारतीय पुरातत्त्व सर्वेक्षण विभाग द्वारा संरक्षित किये गये हैं।
भारत की जनगणना २०११ के अनुसार यहाँ की जनगणना 12,647 है जिसमे 8,982 पुरुष तथा 3,665 महिलाएँ हैं। लिंगानुपात दर केवल 408 है जो कि राज्य दर 889 से काफी कम है। 0-6 वर्ष के मध्य बच्चों की जनसंख्या 1,910 है जो कि नगर की कुल आबादी का 15.10% है तथा इनके मध्य लिंगानुपात दर राज्य दर 862 की तुलना में 760 है। यहाँ की साक्षरता दर 81.75% है जो कि राज्य दर 67.16% से अधिक है।
यहाँ का प्रमुख बहुसंख्यक धर्म इस्लाम है, जो कि कुल जनसंख्या का 61.70% हैं।अन्य अल्पसंख्यक धर्म हिन्दू 36.48%, सिक्ख 1.45%, ईसाई 0.69%, बौद्ध 0.05% तथा जैन 0.01% हैं। 0.17% लोगों ने अपने धर्म का उल्लेख नहीं किया है।
दक्षिण कश्मीर के अवंतीपोरा में आगामी एम्स में एमबीबीएस का पहला बैच अगस्त 2021 में शुरू होगा। श्रीनगर में अस्थायी आवास।
अवन्तिपुर एयर फ़ोर्स स्टेशन अवन्तिपोरा के निकट मंगलपोरा कस्बे में स्थित है।
पोपटराव पवार
पोपटराव पवार (जन्म : १९६०) महाराष्ट्र सरकार के आदर्श ग्राम कार्यक्रम के निदेशक हैं। वे हमारे युवा पीढ़ी के सबसे अग्रणी जल योद्धाओं में से एक हैं। वैसे तो पवार का मूल निवास स्थान महाराष्ट्र के अहमदनगर जिले का हिवरे बाजार गाँव है, लेकिन इनकी शिक्षा पुणे शहर में हुई, जहां के विश्वविद्यालय से उन्होंने एम कॉम की परीक्षा उत्तीर्ण की। किस प्रकार पवार गांव के विकास और समृद्धि के लिए समर्पित हुए, यह भी एक मजेदार घटना है। सामाजिक कार्य के क्षेत्र में उनके उत्कृष्ट कार्य के लिए 08 नोव्हेंबर 2021 को भारत सरकार द्वारा पद्मश्री पुरस्कार प्रदान किया.
संदीप पाण्डे
संदीप पाण्डे (जन्म 22 जुलाई 1965) भारत के एक सामाजिक कार्यकर्ता हैं। उन्हें रेमन मैगसेसे पुरस्कार से सम्मानित किया गया था। वे डॉ दीपक गुप्ता और वीजेपी श्रीवास्तव के साथ 'आशा फॉर एजुकेशन' नामक अशासकीय संस्था चलाते हैं। सम्प्रति वे भारतीय प्रौद्योगिकी संस्थान, वाराण्सी में प्राध्यापक हैं।
देवेन्द्र स्वरूप
देवेन्द्र स्वरूप (जन्म: 30 मार्च 1926 - निधन : 14 जनवरी, 2019, दिल्ली) राष्ट्रीय स्वयंसेवक संघ के पूर्व प्रचारक, पाञ्चजन्य (पत्र) के पूर्व सम्पादक, भारतीय इतिहास तथा संस्कृति के गहन अध्येता है। 88 वर्ष की आयु में वे आज भी पूर्ण रूप से सक्रिय रहते हुए राष्ट्रवादी पत्रकारिता के लिये समर्पित हैं। जीवन में सादगी और विचारधारा से क्रान्तिकारी सोच के कारण उन्हें मीडिया में विशेष रूप से जाना जाता है।
पाञ्चजन्य, मंथन और नवभारत टाइम्स में समय-समय पर विभिन्न विषयों पर लिखे गये लेखों की पुस्तक माला का लोकार्पण भारत के पूर्व प्रधानमन्त्री अटल बिहारी वाजपेयी ने किया।  ब्रिटिश राज में 30 मार्च 1926 को तत्कालीन संयुक्त प्रान्त आगरा व अवध के मुरादाबाद जिले में काँठ नामक कस्बे में जन्मे देवेन्द्र स्वरूप के माता-पिता दोनों ही स्वतन्त्रता आन्दोलन में सक्रिय रूप से काम कर रहे थे जिसके कारण उन्हें पहले दसवीं फिर बारहवीं कक्षा में विद्यालय से निष्कासित किया गया। वकौल देवेन्द्र स्वरूप उस समय पूरे देश में स्वतन्त्रता की लहर चल रही थी अत: वे भी उसमें शामिल हो गये। लेकिन कुछ समय बाद उन्हें परीक्षा देने की अनुमति मिल गयी।
काशी हिन्दू विश्वविद्यालय से सन् 1947 में बी॰एससी॰ किया। उसके बाद वे सन् 1947 में संघ के पूर्णकालिक प्रचारक हो गये। अगले वर्ष जब संघ पर प्रतिबन्ध लगा तो उन्हें गिरफ़्तार करके गाजीपुर जेल में रक्खा गया। 1948 में जब संघ ने प्रतिबन्ध के विरोध में सत्याग्रह शुरू किया और अटल जी भूमिगत (अण्डरग्राउण्ड) हो गये तो उन्होंने काशी से शुरू की गयी पत्रिका चेतना के सम्पादन का दायित्व सम्हाला।
1961 में लखनऊ विश्वविद्यालय से इतिहास विषय में .एम॰ए॰ किया। उसके पश्चात् "प्राचीन भारत में राष्ट्रीय एकता की प्रक्रिया" विषय पर पीएच॰डी॰ की। सन् 1961 में उन्होंने संघ से अनुमति लेकर विवाह कर लिया और 1964 में वे दिल्ली आ गये। आजकल पूर्वी दिल्ली के मयूर विहार (फेज-वन) में रह रहे हैं।
1968 में पाञ्चजन्य लखनऊ से दिल्ली स्थानान्तरित हो गया। संघ के आदेश पर उन्होंने कुछ वर्षों तक पाञ्चजन्य का सम्पादन किया। अपने परिवार के साथ रहते हुए चेतना, राष्ट्रधर्म, पाञ्चजन्य, मंथन और नवभारत टाइम्स में समय-समय पर विभिन्न विषयों पर अब भी लेख लिखते रहते हैं।
प्रभात प्रकाशन नई दिल्ली ने देवेन्द्र स्वरूप की निम्न पुस्तकें प्रकाशित की हैं:
संजय सिंह
संजय सिंह एक सामाजिक कार्यकर्ता और आम आदमी पार्टी की कोर समिति के सदस्य है। इन्होने भारत में भ्रष्टाचार के खिलाफ हुए आंदोलन का नेतृत्व किया था।
संजय सिंह का जन्म भारत के उत्तर प्रदेश राज्य में स्थित सुल्तानपुर में हुआ था। उन्होंने 2000 में उड़ीसा स्कूल ऑफ़ माइनिंग इंजीनियरिंग से खनन अभियांत्रिकी में डिप्लोमा किया था।
संजय सिंह ने 1998 में 'आजाद समाज सेवा समिति' नाम की एक सामाजिक संगठन की स्थापना की। यह संगठन सुल्तानपुर के हसनपुर गांव में "शाहिद चंद्रशेखर आजाद बालिका विद्यालय" चलाता है। यह विद्यालय सस्ती फीस पर एवं योग्य गरीब बच्चों के लिए मुफ्त में शिक्षा प्रदान करता है।
आदर्श सोसायटी घोटाला
आदर्श हाउसिंग सोसायटी घोटाला मुम्बई की सहकारी गृह निर्माण सम्स्था 'आदर्श हाउसिंग सोसायटी' में हुआ व्यापक भ्रष्टाचार है। इस घोटाले का आरम्भ फरवरी 2002 में हुआ जब महाराष्ट्र के मुख्यमंत्री से निवेदन किया गया कि मुम्बई के हृदयस्थल में सेना से सेवानिवृत्त हुए तथा कार्यरत लोगों के लिए भूमि प्रदान की जाय। दस वर्ष की अवधि में महाराष्ट्र के मुख्यमंत्री अशोक चव्हाण तथा उच्च-स्तरीय राजनेता, नौकरशाह, सेना के अधिकारी आदि ने मिलकर नियमों को तोड़-मरोड़ दिया और कौड़ियों के दाम पर अपने नाम से इसमें फ्लैट ले लिया।
भेद खुलने पर अशोक चव्हाण को अपने पद से त्यागपत्र देना पड़ा। इसकी केन्द्रीय अन्वेषण ब्यूरो द्वारा जाण्न्च चल रही है तथा इसकी जाँच के लिए एक आयोग भी बैठाया गया था जिसने अपनी रिपोर्ट दे दी है।आदर्श हाउसिंग सोसाइटी घोटाला मामले में महत्वपूर्ण घटनाक्रम इस प्रकार है- जनवरी 2011 में आदर्श घोटाले की जांच के लिए किया गया था। जांच का उद्देश्य उस जमीन के मालिकाना हक समेत कई पहलुओं को देखना था जहां दक्षिण मुंबई में आदर्श हाउसिंग सोसायटी की 31 मंजिला इमारत बनी है। समिति को यह देखना था कि क्या यह करगिल युद्ध नायकों के परिवारों के लिए थी और क्या निर्माण के लिए अनुमति देते समय नियमों का उल्लंघन किया गया। आयोग की अंतरिम रिपोर्ट में कहा गया है कि जमीन राज्य सरकार की थी, न कि रक्षा मंत्रालय की और न ही यह युद्ध विधवाओं के लिए आरक्षित थी।
काँठ
काँठ (Kanth) भारत के उत्तर प्रदेश राज्य के मुरादाबाद ज़िले में स्थित एक नगर है।
भौगोलिक दृष्टि से काँठ अक्षांश-देशान्तर पर अवस्थित है। यह नगर रामगंगा नदी के दाहिने किनारे पर समुद्र तल से 655 फुट की ऊँचाई पर बसा हुआ है। यहाँ पर संयुक्त प्रान्त आगरा व अवध के जमाने से अवध एण्ड रुहेलखण्ड रेलवे का बहुत पुराना रेलवे स्टेशन भी है। इसके अलावा धामपुर से मुरादाबाद जाने वाली सड़क पर स्थित होने के कारण यह नगर कोलकाता से दूर है। उत्तर रेलवे के अलावा यह नगर उत्तर प्रदेश राज्य सड़क परिवहन निगम के माध्यम से सम्पूर्ण उत्तर प्रदेश से भी जुड़ा हुआ है। काँठ एक विधानसभा निर्वाचनक्षेत्र भी है।
प्रभात पुंज
प्रभात पुंज हिन्दी की एक पत्रिका है।
वेमना
गोना वेमा बुद्धा रेड्डी - वेमना (१६५२-१७३०) दक्षिण आंध्र क्षेत्र के एक तेलुगु कवि और विचारक थे जिनको वेदों और योग ज्ञानोपदेश के लिए जाना जाता है।  इनका असली नाम गोना वेमा बुद्धा रेड्डी था। इनको योगी वेमना के नाम से पुकारा जाता है। इनका जन्म आन्ध्र प्रदेश के जिला नेल्लोर में हुआ था।
तेलुगु साहिती इतिहास में इनकी पद्य रचनायें "वेमना शतकालु" (వేమన శతకాలు) के नाम से प्रसिद्द हैं। ने इनकी कविताओं को 19 वीं शताब्दी में संग्रह और प्रकाशित किया।
वेमना के जीवन काल को लेकर लोगों का अलग अलग ख़याल है। सी.पी। ब्राउन ने वेमना की जीवनी पर परिशोधन किया, वेमना की कविताओं के अनुसार इस का मानना है कि वेमना का जन्म 1652 में हवा। कई अन्य के अनुसार इनका जन्म १५वीं १६वीं और १७वीं शताब्दी है।
वेमना एक किसान के परिवार से थे। सी.पी.ब्राउन के अनुसार वेमना "जंगम" कुटुंब से थे जो लिंगायत की एक शाखा है।
वेमना के पिता गड्डम वेम थे, वेमना इनकी तीसरी संतान थी।
थैलेट
थैलेट (अंग्रेजी:Phthalates) या थैलेट एस्टर, थैलिक अम्ल के एस्टर हैं और मुख्य रूप से अभिघट्यकों (plasticizers; वो पदार्थ जिन्हें प्लास्टिक में लचीलापन, पारदर्शिता, टिकाऊपन बढ़ाने और दीर्घायु के लिए मिलाया जाता है) के रूप में इस्तेमाल किये जाते हैं। इन्हें मुख्य रूप से पॉलीविनाइल क्लोराइड (पीवीसी) को नरम करने के लिए इस्तेमाल किया जाता है। संयुक्त राज्य अमेरिका, कनाडा और यूरोपीय संघ में कई उत्पादों से थैलेटों को स्वास्थ्य संबंधी कारणों के कारण चरणबद्ध तरीके से बाहर किया जा रहा है। 2010 तक बाजार में थैलेट अभिघट्यकों युक्त उत्पादों का वर्चस्व था; किंतु कानूनी प्रावधानों और पर्यावरण के प्रति बढ़ रही जागरूकता के कारण अब विभिन्न उत्पादकों को गैर थैलेट अभिघट्यकों का उपयोग करने के लिए मजबूर होना पड़ा है।
वो प्लास्टिक जिसमें इन्हें मिलाया जाता है के साथ किसी प्रकार का कोई सहसंयोजक बंध न होने के कारण थैलेटों को आसानी से पर्यावरण में मुक्त किया जा सकता है, जैसे जैसे प्लास्टिक पुराना होता है और टूटता है थैलेटों का पर्यावरण में होने वाला रिसाव भी बढ़ता जाता है। लोग आमतौर पर थैलेट के संपर्क में आते हैं और ज्यादातर अमेरिकियों के मूत्र में कई थैलेटों के मेटाबोलाइट्स पाये गये हैं। क्योंकि थैलेट अभिघट्यक रसायनिक रूप से पीवीसी से जुड़े नहीं रहते इस लिए यह रिस कर या उद्वाष्पित होकर आसानी से पानी और भोजन या वातावरण में घुल सकते हैं और इस प्रकार कोई भी व्यक्ति इनके प्रत्यक्ष अथवा अप्रत्यक्ष प्रदूषण का शिकार बन सकता है।
राथ्सचाइल्ड वंश
राथ्सचाइल्ड वंश (Rothschild family /ˈrɒθs.tʃaɪld/) एक विश्वप्रसिद्ध व्यापारिक वंश है जिसने १७६० के दशक में बैंक का कारोबार स्थापित किया जो काफी फला-फूला। जर्मनी के फ्रैंकफुर्त निवासी मेयर ऐम्स्केल रोथ्सचाइल्ड से यह वंश बैंकिंक के क्षेत्र में स्थापित हुआ। ऐम्स्केल रोथ्सचाइल्ड ने अपनेपाँच पुत्रों के साथ काम करते हुए एक अन्तराष्ट्रीय बैंकिंग परिवार की नींव डाली। इस परिवार ने उस समय के सबसे शक्तिशाली परिवारों को भी पीछे छोड़ दिया।
कोबलेंज
कोबलेंज़ (जर्मन: Koblenz [ˈkoːblɛnt͡s]), जर्मनी का एक नगर है। यह राइन नदी के दोनों किनारों पर स्थित है। इसी नगर में मोसिली नदी (Moselle) और राइन का संगम होता है।
सन् १९९२ में इस शहर ने २०००वीं जयन्ती मनाई क्योंकि लगभग ८ ईसापूर्व ड्रुसस (Drusus) द्वारा यहाँ एक सैनिक टुकड़ी की स्थापना की गयी थी।
यह राइनलैण्ड प्रदेश का तीसरा सबसे बड़ा नगर है। इसकी जनसंख्या 2006 में 106,000 थी। यह कोलोग्ने (Cologne) से लगभग ९० किमी दक्षिणपूर्व में स्थित है।
हनुमत धाम
हनुमत धाम भारत में उत्तरप्रदेश के ऐतिहासिक नगर शाहजहाँपुर में बिसरात घाट पर खन्नौत नदी के बीचोबीच स्थित एक पर्यटन स्थल है। यहाँ पर 104 फुट ऊँची हनुमान जी की विशालकाय मूर्ति स्थापित है। हनुमत धाम को बनाने का संकल्प शहर के विधायक सुरेश कुमार खन्ना ने उस समय लिया था जब वे पहली वार उत्तर प्रदेश सरकार में मन्त्री बने थे। ऐसा माना जाता है कि भारतवर्ष में हनुमानजी की यह सबसे बड़ी प्रतिमा है।
हनुमत धाम में स्थापित देश की अब तक की सबसे बड़ी हनुमानजी की प्रतिमा को बनाने का कार्य 4 मई 2003 को प्रारम्भ किया गया था। लगभग 10 वर्ष और 2 माह के रिकार्ड समय में यह विशालकाय मूर्ति बनकर तैयार हुई। केवल हनुमानजी की मूर्ति की ऊँचाई ही 104 फुट है। जिस पर्वत पर मूर्ति को स्थापित किया गया है वह भी 21 फुट ऊँचा है। इस तरह पृथ्वी से प्रतिमा की सम्पूर्ण ऊँचाई 125 फुट है। वकौल सुरेश खन्ना शिमला में 81 फुट, उड़ीसा में 75.5 फुट तथा सीता पट्टी में 85 फुट ऊँची मूर्तियाँ हैं। इस मूर्ति को तैयार करने में राजस्थान से लाये गये 11 शिल्पकारों का नेतृत्व कुशल मूर्तिकार वीरेन्द्र खुडानिया ने किया। मूर्ति के निर्माण कार्य में लगभग डेढ़ करोड़ रुपये खर्च हुए।  अंग्रेजी विकिपीडिया पर इस विशाल मूर्ति का उल्लेख लिस्ट ऑफ स्टेच्यूज़ बाई हाइट में भी मिलता है।
हनुमत धाम में हनुमानजी की विशालकाय मूर्ति के अलावा अन्य मूर्तियाँ भी आकर्षण का केन्द्र हैं। जिस पर्वत पर हनुमान जी की मूर्ति स्थित है उसके नीचे बनायी गयी प्राकृतिक गुफा को अत्याधुनिक रूप दिया गया है। गुफा के भीतरी भाग में पूजन के लिये वाकायदा हनुमानजी एक अन्य प्रतिमा की प्राण प्रतिष्ठा की गयी है। इसके अलावा गुफा के अन्दर बाहर श्री गणेश जी, सूर्य भगवान, शिवलिंग, माँ सरस्वती तथा माँ दुर्गा की प्रतिमाएँ स्थापित की गयी हैं।
जिस कृत्रिम पर्वत पर हनुमान जी की प्रतिमा स्थापित है उसके चारों ओर सुरक्षा की दृष्टि से सीसीटीवी कैमरे लगाये गये हैं। सामने की ओर आकर्षक फव्वारे और रंग-बिरंगी रोशनी का प्रबन्ध किया गया है। नदी के बीच का पूरा प्लेटफार्म मखमली घास और विभिन्न प्रजातियों के पेड़-पौधों से सजाया गया है। गुफा और मूर्ति तक पहुँचने के लिये खन्नौत नदी पर एक पुल बनाया गया है।
दशावतार (हाथीदांत निर्मित लघुमंदिर)
हिन्‍दू धर्म में त्रिमूर्ति की मान्‍यता है - ब्रह्मा, विष्‍णु और महेश।। ब्रह्मा सृष्टि के सर्जक, विष्‍णु पालक और शिव सृष्टि के संहारक माने जाते हैं। कहा जाता है कि विष्‍णु ने अलग-अलग युगों में भिन्‍न-भिन्‍न अवतार लिए। महाभारत, विष्‍णु पुराण, गरुड़ पुराण, श्रीमद्भागवत, वराहपुराण, अग्नि पुराण, मत्‍स्‍य पुराण, आदि जैसे प्राचीन ग्रंथों में विष्‍णु के दस अवतारों का उल्‍लेख मिलता है। मत्‍स्‍य, कूर्म, वराह, नृसिंह, वामन, परशुराम, राम, [[कृष्‍ण्‍ा और [[कल्कि]] विष्णु के दस अवतार हैं। कुछ विद्वानों ने इन दशावतारों में सृष्टि की उत्‍पति और विकास के क्रम को भी ढूंढने का प्रयास किया है।
भारत की समृद्ध कलात्‍मक परंपरा का सुन्‍दर उदाहरण प्रस्‍तुत करने वाली विष्‍णु के दशावतारों को दर्शाती परवर्ती 18वीं शताब्‍दी की यह कलाकृति सीढ़ीदार लघुमंदिर है। इसका आधार तो चंदन का है किन्‍तु विष्‍णु के दशावतारों का अंकन हाथीदांत में किया गया है। सबसे ऊपर की सीढ़ी पर विष्णु के मत्स्‍य अवतार को दर्शाया गया है। यह आकृति चतुर्भुजी है। इसके नीचे की सीढ़ी पर कूर्म और वराह अवतार दिखलाई देते हैं। तीसरी सीढ़ी पर नृसिंह, वामन और परशुराम अवतारों को देखा जा सकता है। सबसे आगे की सीढ़ी पर राम, [[बलराम]], कृष्‍ण और कल्कि अवतारों का निदर्शन है। ये सभी आकृतियां दोहरे कमल वाली पीठिका पर खड़ी हैं। अपने-अपने आयुध उठाए हुए इन आकृतियों को सुन्‍दर वस्‍त्राभूषणों से सजाया गया है।
इस लघुमंदिर के पृष्‍ठभाग को सुन्‍दर जालीदार काम वाली हाथीदांत निर्मित स्‍क्रीन से सजाया गया है। विष्‍णु के दशावतारों को दर्शाती सभी आकृतियों सही-सही देहानुपात में उकेरी गई हैं। [[त्रिवेन्‍द्रम]] के नक्‍काश इस प्रकार के सूक्ष्‍म उत्‍कीर्णन करने में निपुण थे जबकि काले रंग से चित्रित स्‍क्रीन मैसूर के शिल्‍पकारों की कलात्‍मक कुशलता का उदाहरण प्रस्‍तुत करती है।
सँग्रहालय में प्रदर्शित दशावतार लघुमंदिर
[[श्रेणी:कलाकृतियाँ]] [[श्रेणी:भारतीय कला]]
मनिंदर सिंह धीर
मनिंदर सिंह धीर अथवा एम॰एस॰ धीर (२० अप्रैल १९५२ – १७ सितम्बर २०१८) एक भारतीय राजनीतिज्ञ और साल 2014 से दिल्ली विधानसभा के अध्यक्ष थे। एमएस धीर दिसंबर 2013 में दिल्ली के जंगपुरा विधानसभा क्षेत्र से आम आदमी पार्टी के सदस्य के रूप में विधायक चुने गए।
स्वरलिपि
स्वरलिपि भारतीय शास्त्रीय संगीत को लिखित रूप में निरूपित करने के लिए प्रयुक्त प्रणाली है।
संस्थागत संगीत शिक्षण प्रणाली के उद्भव के साथ वास्तव में भारतीय संगीत की परंपरा में पहली बार व्यावहारिक संगीत को लेखबद्ध करने का प्रयास प्रारंभ हुआ। फलस्वरूप, संगीत के व्यावहारिक पक्ष को मज़बूती प्रदान करने के निमित्त विभिन्न रागों की बंदिशों और राग के सम्पूर्ण स्वर- विस्तार को लिपिबद्ध करने के उपाय ढूंढे जाने लगे। आधुनिक काल में संगीत के क्रियात्मक पक्ष को लिखने के लिये उसके प्रयोगात्मक चिन्हों के निर्माण पर विचार विमर्श शुरू हुआ। इस कार्य को मूर्तरूप प्रदान करने में आधुनिक काल की दो महान संगीत हस्तियों पं विष्णु दिगम्बर पलुस्कर तथा पं विष्णु नारायण भातखण्डे का योगदान अद्वितीय रहा है। इन दोनों विद्वानों ने संगीत के क्रिया पक्ष को लेखबद्ध करने का गुरूतर कार्य प्रारंभ किया। फलस्वरूप, भारत में प्रथम बार इतने बृहद् स्तर पर राग की बंदिशों का लेखन प्रारंभ हुआ।
पं विष्णु नारायण भातखण्डे जी ने अपनी छ: भागों में लिखी गई पुस्तक ‘ हिन्दुस्तानी संगीत- पद्धति क्रमिक पुस्तक मालिका’ में स्वनिर्मित स्वरलिपि द्वारा सैकड़ों बंदिशों को लिपिबद्ध कर उसका संग्रह किया। पं विष्णु दिगम्बर पलुस्कर जी ने भी पुस्तक 'भारतीय स्वर लेखन पद्धति’ व 'संगीत तत्व दर्शक भाग 1-2‘ जिसमें उन्होंने विस्तारपूर्वक स्वनिर्मित स्वरलिपि लेखन की विशद चर्चा की है तथा अन्य अनेक दूसरी व्यावहारिक संगीत की पुस्तकों का लेखन कार्य (1926- 1931) व प्रकाशन किया जो दुर्भाग्यवश आज प्राप्त नहीं है। फिर भी, उनके द्वारा प्रचारित की गई स्वरलिपि आज हमें उपलब्ध है। इसके पश्चात् पं विनायकराव पटवर्धन तथा पं शंकरराव जी व्या्स ने पं विष्णु दिगंबर की मूल लिपि में थोड़े बहुत परिवर्तन कर ‘राग विज्ञान’ तथा ‘व्यास कृति’ नामक पुस्ताकें छपवाई। बाद में पं ओंकारनाथ ठाकुर ने भी स्वरलिपि में थोड़े-बहुत परिवर्तन कर अपनी पुस्तक 'संगीतांजलि’ का प्रकाशन छ: भागों में किया।
पं भातखण्डे जी द्वारा प्रचार पायी हुई स्वरलिपि पद्धति को ज्यादातर लोगों ने अपनाया। अधुना, अधिकांश पुस्तकों का निर्माण पं भातखण्डे स्वरलिपि पद्धति द्वारा ही किया जा रहा है। पं भातखण्डे तथा पं विष्णु दिगंबर पलुस्कर स्वरलिपि पद्धतियों के निर्माण में पाश्चात्य संगीत के 'स्टा‍फ नोटेशन’ का ही सहारा लिया गया है। अस्तु स्वरलिपि के निर्माण में बहुत सी ऐसी कमियाँ रह गयीं हैं जो पूरी तरह से भारतीय संगीत की लेखनपद्धति से जुड़ी हुई हैं।
आजकल भारतीय स्वरलिपि के अनुरूप कम्यूटर लिपि विकसित किये जाने की आवश्यकता महसूस की जा रही है। साथ ही वर्तमान की देवनागरी लिपि आधारित लेखनपद्धति को भी चिह्न प्रधान बनाया जाना चाहिये। कुछ संगीतकार ऐसी ही एक स्वरलिपि का प्रयोग कर रहे हैं।
विश्वनाथ राव रिंगे
विश्वनाथ राव रिंगे 'तनरंग' (6 दिसम्बर 1922-) हिन्दुस्तानी शास्त्रीय संगीत गायक तथा निर्मता थे। वे ग्वालियर घराने से सम्बन्धित थे। उन्होने लगभग २०० रागों में २००० से भी अधिक बन्दिशों की रचना की जिसके लिए उनका नाम लिम्का बुक ऑफ रिकॉर्ड्स में लिखा गया है। उन्होने 'संगीतांजलि' और 'स्वरांजलि' आदि कुछ पुस्तकों की रचना की। हाल ही में उनकी पुस्तक ाचार्य तनरंग की बंदिशें' प्रकाशित हुई है।
चाणोद
चाणोद पश्चिम भारतीय राज्य गुजरात के वलसाड जिले का एक कस्बा है।
२००१ की जनगणना के अनुसार, चाणोद की जनसंख्या 11,958 है। इसमें पुरुष 61% एवं महिलाएं 39% हैं। चाणोद की औसत साक्षरता दर 72% है जो भारत के राष्ट्रीय औसत 59.5% से अधिक है। चाणोद की 16 प्रतिशत जनसंख्या 6 वर्ष से कम आयु के बच्चों की है।
चित्रकूट (बहुविकल्पी)
'चित्रकूट' से निम्नलिखित स्थानों या क्षेत्रों का बोध होता है-
अलेक्सांदर क्वास्नियेव्स्की
अलेक्सांदर क्वास्नियेव्स्की (पोलिश वर्तनी : Aleksander Kwaśniewski) (जन्म : 15 नवम्बर 1954) पोलैण्ड के राजनेता हैं। वे सन् 1995 से 2005 तक पोलैण्ड के राष्ट्रपति रहे।
बंदिश
हिन्दुस्तानी गायन या वादन में बंदिश से तात्पर्य एक निश्चित सुरसहित रचना से है। बंदिश किसी विशेष राग में निर्मित होती है। इसे गाने/बजाने के साथ तबला या पखावज द्वारा ताल मिलाया जाता है और सारंगी, वायलिन अथवा हारमोनियम द्वारा सुस्वरता प्रदान की जाती है।
बंदिश मानक संरचित गायन हेतु संगीत को साहित्यिकता प्रदान करती है। भूतकाल में कई घरानों ने अपनी बंदिशों को अपने घराने से बाहर जाने से रोकने के उपाय किए। गायन में 'बंदिश' को 'चीज़' कहते हैं।
हिन्‍दुस्‍तानी शास्‍त्रीय संगीत में राग संरक्षण हेतु पारम्‍पारिक बन्दिशो की महत्‍वूपर्ण भूमिका रही है। भारतीय रागदारी संगीत में रागों को निर्धारित नियमावली के अन्‍तर्गत गाया जाता है, जिनको राग के सर्वसाधारण नियम कहते है। तथा यह पारम्‍पारिक शास्‍त्रीय बन्दिशों में अत्‍यन्‍त सुव्‍यवस्थित एवं सुगठीत रूप में विद्यमान है। इन बन्दिशों के माध्‍यम से राग को सहजतापूर्वक पहचाना भी जा सकता है और राग विस्‍तार करने हेतु बन्दिश मार्गदर्शक का भी कार्य करती है। ए‍क-एक बन्दिश के अन्‍तर्गत राग का संपूर्ण शास्‍त्र समाहित है, जो गेय स्‍वरुप में जल्‍दही कंठस्‍थ हो जाता है। रागो के नियमों का निर्वाह इन बन्दिशों द्वारा किया जाता है। उन नियमों को बन्दिश द्वारा गेय रूप में निबद्ध करके रागों को कैसे सुराक्षित किया गया है। इनमें सदारंग-अदारंग इनकी कुछ पारम्‍पारिक बन्दिशों का उदाहरण स्‍वरुप कुछ विलंबित तथा मध्‍यलय के ख्‍याल बन्दिशपर विचार प्रस्‍तुत किये जायेंगे।
रागों की सूची
करुणामय गोस्वामी के 'संगीतकोष' नामक ग्रन्थ में ३७८ रागों का परिचय मिलता है। यहाँ उसी से एक तालिका दी जा रही है-
जीसैट-14
जीसैट-14 एक भारतीय संचार उपग्रह है जिसे जनवरी 2014 में सफलतापूर्वक कक्षा में स्थापित किया गया। माना जा रही है कि यह उपग्रह वर्ष 2004 में प्रक्षेपित जीसैट-3 का स्थान लेगा। जीसैट -14 को जीएसएलवी डी 5 द्वारा प्रमोचित किया गया जिसके तीसरे चरण में भारत में निर्मित क्रायोजेनिक इंजन का इस्तेमाल हुआ था।
जीसैट -14 जीसैट उपग्रह श्रृंखला का हिस्सा है। इसरो द्वारा निर्मित यह उपग्रह आई-2k सेटेलाइट बस पर आधारित है। इसका शुष्क वजन 851 किलोग्राम है। ईंधन के साथ, इसका वजन 1,982 किलोग्राम है। यान का आयुमान 12 साल है।
उपग्रह दो सौर सरणियों द्वारा संचालित है, जो की 2600 वाट बिजली के पैदा करने में सक्षम हैं।
19 अगस्त 2013 उथापन समय 11:20 यूटीसी (4:50 pm स्थानीय समय) पर रॉकेट के दूसरे चरण की ईंधन प्रणाली से रिसाव का पता चलने के कारण प्रक्षेपण का पहला प्रयास स्थगित कर दिया गया। इसके बाद इसरो ने दूसरे द्रव चरण (जी एस -2) को बदलने का फैसला किया। इसके अतिरिक्त सभी चार द्रव स्ट्रैप-ओन चरणों को भी बदला गया।
उपग्रह का प्रमोचन सतीश धवन अंतरिक्ष केंद्र के दूसरे लांच पैड से भूस्थिर उपग्रह प्रक्षेपण यान एमके.II (जीएसएलवी Mk.II) रॉकेट से 10:48 यूटीसी (16:18 स्थानीय समय) पर 5 जनवरी 2014 को किया गया। प्रक्षेपण की उलटी गिनती 29 घंटे पहले, 4 जनवरी 2014 को शुरू की गई।
यह उड़ान भारत के 41वें उपग्रह प्रक्षेपण और जीएसएलवी के आठवें प्रमोचन को चिह्नित करता है। यह जीएसएलवी प्रक्षेपण में लगातार चार बार से चली आ रही विफलताओं के एक दौर का भी समापन करता है, जिसकी शुरुआत 2006 में इनसैट-4सी के साथ शुरू हुई थी। इसके साथ ही यह प्रक्षेपण भारत के पहले तुषारजनिक रॉकेट इंजन सीई-7.5 के प्रथम सफल परीक्षण को अंकित करता है।
आगस्तावेस्टलैण्ड हेलिकॉप्टर घोटाला
आगस्तावेस्टलैण्ड हेलिकॉप्टर घोटाला भारत द्वारा आगस्तावेस्टलैण्ड कम्पनी से खरीदे जा रहे हेलिकॉप्टरों से सम्बन्धित है। यह २०१३-१४ में सामने आया। इसमें कई भारतीय राजनेताओं एवं सैन्य अधिकारियों पर आगस्तावेस्टलैण्ड से मोटी घूस लेने का आरोप है।
यूपीए-1 सरकार के समय अगस्ता वेस्टलैंड से वीवीआईपी के लिए 12 हेलिकॉप्टरों की खरीद का सौदा हुआ था। यह सौदा 3,600 करोड़ रुपए का था। इसमें 360 करोड़ रुपए की रिश्वतखोरी की बात सामने आई जिसके बाद यूपीए सरकार ने सौदा रद्द कर दिया। - एसपी त्यागी सहित 13 लोगों पर केस दर्ज किया गया था। जिस बैठक में हेलिकाॅप्टर की कीमत तय की गई थी, उसमें यूपीए सरकार के कुछ मंत्री भी मौजूद थे। इस कारण कांग्रेस पर भी सवाल उठे थे। इस फैसले में कांग्रेस के कई नेताओं के नाम भी लिए हैं।
अप्रैल २०१४ में इटली के एक न्यायालय के फैसले के अनुसार अगस्ता सौदे में घोटाला हुआ था। अदातल ने कंपनी फिनमेक्कनिका को दोषी पाया है। एक अंग्रेजी समाचार पत्र में छपी खबर के अनुसार, कोर्ट ने अपने आदेश में फिनमैकेनिका की अधीनस्थ कंपनी अगस्ता वेस्टलैंड के पूर्व सीईओ ब्रूनो स्पैगनोलिनि को भी साढे़ चार साल जेल की सजा सुनाई है। कोर्ट ने भ्रष्टाचार के मामले में ओरसी को कोर्ट से राहत देने वाले आदेश को बदल भी दिया। भारतीय रक्षा मंत्रालय के सूत्रों के अनुसार, ओरसी को मिली सजा से अंतरराष्ट्रीय न्यायालय में कंपनी के खिलाफ भारत का केस मजबूत होगा। इस फैसले में भारत के तत्कालीन एयर चीफ का नाम भी लिया गया है।
इसके पूर्व इटली की एक अदालत ने मई 2014 में इटली के बैंकों में जमा 1818 करोड़ रुपए की बैंक गारंटी भारत को लेने की अनुमति दे दी थी। इस पर अगस्ता वेस्टलैंड कंपनी अंतरराष्ट्रीय न्यायालय की शरण में चली गई और सुप्रीम कोर्ट के पूर्व न्यायमूर्ति बी एन श्रीकृष्ण को मध्यस्थ के तौर पर नामित किया। इस पर भारत ने न्यायमूर्ति बी पी जीवन रेड्डी को दूसरा मध्यस्थ नियुक्त किया। सितंबर 2014 में जब दोनों पक्ष तीसरे मध्यस्थ पर सहमत नहीं हुए तो अंतरराष्ट्रीय न्यायालय ने प्रोफेसर विलियम पार्क को मामले के निपटारे के लिए नियुक्त किया।
मिडिया संगुटिका
मिडिया संगुटिका (media conglomerate) या 'मिडिया समूह' उस कम्पनी को कहते हैं जो विभिन्न जन संचार माध्यमों (समाचार पत्र, टीवी, रेडियो, चलचित्र आदि) की बहुत सी कम्पनियों की स्वामी हो। मिडिया समूह सरकारों से ऐसी नीतियाँ चाहते हैं जो देश-विदेश के मिडिया बाजार पर उनका नियंत्रण पक्का करने में सहायक हो।
2013 के फॉर्चून 500 सूची के अनुसार वाल्ट डिजनी कम्पनी राजस्व के अनुसार अमेरिका की सबसे बड़ी मिडिया समूह है।
नोवियाल
नोवियाल ("novial") एक कृत्रिम भाषा है, जिसे १९२८ में ओटो येस्पर्सन नामक एक डैनिश भाषाविद् ने निर्मित किया था। यह शब्द "nov" (नया) और "ial" (अन्तर्राष्ट्रीय सहायक भाषा) से बना है।
यह भाषा रोमन लिपि में लिखी जाती है जिसमें २४ अक्षर हैं। नोवियाल भाषा में W, Z अक्षर नहीं हैं।
परमात्मा की प्रार्थना